stanford-oval/wikipedia huggingface dataset:
2019 בספורט
כדורגל > גביע סודאמריקנה

אנדפנדיינטה די ואלה (אקוודור אקוודור), זכתה בתואר לאחר ניצחון על אתלטיקו קולון (ארגנטינה ארגנטינה).
כדורגל > רקופה סודאמריקנה

מחזיקת גביע ליברטדורס לשנת 2018, ריבר פלייט (ארגנטינה ארגנטינה), זוכה בתואר לאחר ניצחון על מחזיקת גביע סודאמריקנה באותה שנה, אתלטיקו פרנאאנסה (ברזיל ברזיל), בתוצאה 3-1 בסיכום המפגש הכפול.
כדורגל > פרסים אישיים > כדור הזהב

ליונל מסי (ארגנטינה ארגנטינה) זכה בתואר בפעם השישית בקריירה.
כדורגל > פרסים אישיים > The Best - כדורגלן השנה

ליונל מסי (ארגנטינה ארגנטינה)  זכה בפרס
כדורגל > כדורגל לפי מדינות > איטליה

יובנטוס זוכה באליפות הסרייה א'.
לאציו זוכה בגביע האיטלקי.
כדורגל > כדורגל לפי מדינות > אנגליה

מנצ'סטר סיטי זוכה בפרמייר ליג.
מנצ'סטר סיטי זוכה בגביע האנגלי.
מנצ'סטר סיטי זוכה במגן הקהילה
כדורגל > כדורגל לפי מדינות > ארגנטינה

ראסינג קלוב זוכה באליפות.
ריבר פלייט זוכה בגביע ארגנטינה.
טיגרה זוכה בגביע הסופרליגה הארגנטינאית.
כדורגל > כדורגל לפי מדינות > ברזיל

קורינתיאנס זוכה באליפות.
פלמיירס זוכה בגביע, לאחר ניצחון על סנטוס במפגש הכפול.
כדורגל > כדורגל לפי מדינות > גרמניה

באיירן מינכן זוכה בבונדסליגה
באיירן מינכן זוכה בגביע.
בורוסיה דורטמונד זוכה בסופר קאפ הגרמני.
כדורגל > כדורגל לפי מדינות > ישראל

מכבי תל אביב זוכה בליגת העל בכדורגל
בני יהודה זוכה בגביע המדינה
מכבי תל אביב זוכה בגביע אלוף האלופים.
כדורגל > כדורגל לפי מדינות > ספרד

ברצלונה זוכה באליפות.
ולנסיה זוכה בגביע המלך הספרדי.
כדורגל > כדורגל לפי מדינות > צרפת

פריס סן ז'רמן זוכה בליגת העל הצרפתית.
ראן זוכה בגביע הצרפתי.
פריס סן ז'רמן זוכה בסופר קאפ הצרפתי.
כדורגל > כדורגל לפי מדינות > הולנד

אייאקס זוכה בליגת העל ההולנדית.
אייאקס זוכה בגביע ההולנדי.
אייאקס זוכה במגן יוהאן קרויף.
כדורסל > גביע העולם

גביע העולם נערך ברפובליקה העממית של סין מ-31 באוגוסט ועד 15 בספטמבר.
| דירוג | נבחרת |
| --- | --- |
: ספרד ספרד
: ארגנטינה ארגנטינה
: צרפת צרפת
4: אוסטרליה אוסטרליה
5: סרביה סרביה
6: צ'כיה צ'כיה
7: ארצות הברית ארצות הברית
8: פולין פולין
ספרד (ספרד) זכתה בתואר העולמי לאחר ניצחון במשחק הגמר על ארגנטינה (ארגנטינה) 95–75.
כדורסל > ליגת האלופות בכדורסל

וירטוס בולוניה (איטליה איטליה) זוכה במפעל, לאחר שניצחה בגמר את טנריפה (ספרד ספרד) בתוצאה 61:73.
כדורסל > יורוליג

צסק"א מוסקבה (רוסיה רוסיה) זכתה ביורוליג לאחר ניצחון בגמר על אנאדולו אפס (טורקיה טורקיה) בתוצאה של 83:91. ויל קלייבורן נבחר ל MVP של הפיינל פור.
כדורסל > יורוקאפ

ולנסיה (ספרד ספרד) זכתה ביורקאפ לאחר שניצחה בשני משחקים את סדרת הגמר מול  אלבה ברלין (גרמניה גרמניה). בעקבות הניצחון קיבלה הקבוצה זכות להשתתף בעונת 2019/2020 ביורוליג.
כדורסל > הליגה האדריאטית

הכוכב האדום בלגרד (סרביה סרביה מנצחת 2-3 בסדרת הגמר את בודוצ'נוסט פודוגוריצה (מונטנגרו מונטנגרו) וזוכה בליגה האדריאטית.
כדורסל > כדורסל לפי מדינות > איטליה

רייר ונציה ניצחה באליפות בפעם הרביעית.
כדורסל > כדורסל לפי מדינות > ארצות הברית

טורונטו ראפטורס זוכה באליפות אחרי ניצחון 2-4 על גולדן סטייט ווריורס. קוואי לנארד נבחר ל-MVP של סדרת הגמר.
כדורסל > כדורסל לפי מדינות > ישראל > נשים

אליצור רמלה זוכה באליפות.
אליצור (נווה דוד) רמלה  זוכה בגביע המדינה.
כדורסל > כדורסל לפי מדינות > ישראל > גברים

מכבי תל אביב זוכה באליפות.
הפועל ירושלים זוכה בגביע המדינה.
מכבי ראשון לציון זוכה בגביע ווינר.
ספורט מוטורי

פורמולה אי – ז'אן-אריק ורן זכה באליפות בפעם השנייה ברציפות. קבוצת Techeetah זכתה באליפות היצרנים.
פורמולה 2 – ניק דה פריס זכה באליפות. במהלך העונה נהרג אנטואן הובר שנפגע בתאונה במהלך  מרוץ שהתקיים במסלול ספא בבלגיה.
MotoGP – מארק מארקס זכה באליפות בפעם השישית.
אליפות העולם בראלי – אוט טאנק, נהגה האסטוני של קבוצת טיוטה, זכה לראשונה באליפות העולם. האלוף הראשון לאחר 16 שנים שאינו ממוצא צרפתי. קבוצת יונדאי מוטורספורט זכתה, לראשונה, באליפות היצרנים.
W Series – ג'יימי צ'דוויק זכתה באליפות בעונת הבכורה של התחרויות המיועדות לנשים בלבד.
משחקי הספורט המוטורי – התקיימו לראשונה באיטליה. התחרויות התקיימו בשש קטגוריות שונות במהלך סוף השבוע הראשון של חודש נובמבר.
פוטבול > NFL

3 בפברואר - סופרבול LIII ניו אינגלנד פטריוטס זכתה בתואר השישי בתולדותיה לאחר ניצחון 13–3 על לוס אנג'לס ראמס באצטדיון מרצדס-בנץ באטלנטה. ג'וליאן אדלמן נבחר ל-MVP של משחק הסופרבול.
פוטבול > מכללות

7 בינואר - אוניברסיטת קלמזון זכתה באליפות המכללות לאחר ניצחון 44–16 על אוניברסיטת אלבמה
שחייה > אליפות העולם בשחייה

אליפות העולם נערכה בקוואנגג'ו, קוריאה הדרומית מה-12 ביולי עד 28 ביולי 2019.
קיילב דרסל (ארצות הברית ארצות הברית), זכה ב-8 מדליות, 6 זהב ו-2 כסף. 4 מדליות זהב אישיות. קבע שיא עולם אישי אחד והיה שותף לשיא עולם במשחה שליחים.
שחייה > אליפות העולם בשחייה > טבלת המדליות (חלקי)

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכול |
| 1 | הרפובליקה העממית של סין  סין | 16 | 11 | 3 | 30 |
| 2 | ארצות הברית ארצות הברית | 15 | 11 | 10 | 36 |
| 3 | רוסיה רוסיה | 12 | 11 | 7 | 30 |
| 4 | אוסטרליה אוסטרליה | 7 | 9 | 7 | 23 |
| 5 | הונגריה הונגריה | 5 | 0 | 0 | 5 |
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 25 ביולי | 4x200 מטר חופשי | טיטמוס, וילסון, תרוסל, מקאון | אוסטרליה אוסטרליה | קוואנגג'ו, קוריאה הדרומית | 7:41.50 דקות |
| 26 ביולי | 200 מטר גב | רגן סמית' | ארצות הברית ארצות הברית | קוואנגג'ו, קוריאה הדרומית | 2:03.35 דקות |
| 28 ביולי | 100 מטר גב | רגן סמית' | ארצות הברית ארצות הברית | קוואנגג'ו, קוריאה הדרומית | 57.57 שניות |
| 28 ביולי | 4x100 מטר מעורב | סמית', קינג, דליה, מנואל | ארצות הברית ארצות הברית | קוואנגג'ו, קוריאה הדרומית | 3:50.40 דקות |
| 27 באוקטובר | 100 מטר גב | מינה אתרטון | אוסטרליה אוסטרליה | בודפשט, הונגריה | 54.89 שניות (בריכת 25 מטר) |
| 16 בנובמבר | 1500 מטר חופשי | שרה קלר | גרמניה גרמניה | ברלין, גרמניה | 15:18.01 דקות (בריכת 25 מטר) |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 21 ביולי | 100 מטר חזה | אדם פיטי | בריטניה בריטניה | קוואנגג'ו, קוריאה הדרומית | 56.88 שניות |
| 24 ביולי | 200 מטר פרפר | כרישטוף מילאק | הונגריה הונגריה | קוואנגג'ו, קוריאה הדרומית | 1:50.73 דקות |
| 25 ביולי | 200 מטר חזה | מתיו וילסון | אוסטרליה אוסטרליה | קוואנגג'ו, קוריאה הדרומית | 2:06.67 דקות |
| 26 ביולי | 200 מטר חזה | אנטון צ'ופקוב | רוסיה רוסיה | קוואנגג'ו, קוריאה הדרומית | 2:06.12 דקות |
| 26 ביולי | 100 מטר פרפר | קיילב דרסל | ארצות הברית ארצות הברית | קוואנגג'ו, קוריאה הדרומית | 49.50 שניות |
| 20 בדצמבר | 50 מטר חופשי | קיילב דרסל | ארצות הברית ארצות הברית | לאס וגאס, ארצות הברית | 20.24 שניות (בריכת 25 מטר) |
| 20 בדצמבר | 50 מטר חופשי | דאיה סטו | יפן יפן | לאס וגאס, ארצות הברית | 3:54.81 דקות (בריכת 25 מטר) |
שחייה > שיאי עולם > שליחים משולב (2 שחייניות ו-2 שחיינים)

| תאריך | משחה | שם השחיינים | מדינה | מקום תחרות | שיא |
| --- | --- | --- | --- | --- | --- |
| 27 ביולי | 4x100 מטר חופשי | דרסל, אפל, קומרפורד, מנואל | ארצות הברית ארצות הברית | קוואנגג'ו, קוריאה הדרומית | 3:19.40 דקות |
| 5 בדצמבר | 4x50 מטר מעורב | קולסניקוב, מורוזוב, סורקובה, קמנבה | רוסיה רוסיה | גלאזגו, סקוטלנד | 1:36.22 דקות |
אירועים עם ענפי ספורט מרובים > אוניברסיאדה

האוניברסיאדה נערכה בנאפולי, איטליה מה-3 ביולי עד 14 ביולי 2019.
אירועים עם ענפי ספורט מרובים > המשחקים הפאן-אמריקאיים

המשחקים הפאן-אמריקאיים יערכו בלימה, פרו מה-26 ביולי עד 11 באוגוסט 2019.
| ספורט לפי שנים |
| --- | --- | --- |
| המאה ה-19 | 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
משפט הרציפות של קולמוגורוב

בתורת ההסתברות ובפרט בתהליכים מקריים, משפט הרציפות של קולמוגורוב הוא משפט המבטיח שתהליך מקרי שהמומנטים שלו מקיימים תנאי מסוים, ניתן להתייחס אליו כאל תהליך מקרי רציף, במובן זה שהוא שווה לתהליך רציף בהסתברות 1.
נוסח פורמלי

יהי  \left(S,d\right) מרחב מטרי. יהי  X_{t}:\Omega \to S תהליך מקרי המוגדר עבור  t\in \left[0,\infty \right).
נניח כי לכל  T>0 קיימים קבועים ממשיים וחיוביים  \alpha ,\beta ,K, כך שמתקיים לכל  0\leq s,t\leq T,
 \mathbf {E} \left[d\left(X_{t},X_{s}\right)^{\alpha }\right]\leq K\cdot \left|t-s\right|^{1+\beta }
אזי קיימת "גרסה" של  \left\{X_{t}\right\}_{t\in \left[0,\infty \right)} שהיא תהליך רציף. כלומר, קיים תהליך מקרי  \left\{Y_{t}\right\}_{t\in \left[0,\infty \right)} שהוא רציף במשתנה  t, כך שמתקיים כי  \mathbb {P} \left(X_{t}=Y_{t}\right)=1 לכל  t\geq 0.
יתרה מזו, המסילות  Y_{t} מקיימות את תנאי הלדר לכל קבוע  0<\gamma <{\frac {\alpha }{\beta }}.
שימושים

משפט זה משמש באחת הבניות של תנועה בראונית, יחד עם משפט ההרחבה של קולמוגורוב. משפט ההרחבה מאפשר בנייה של תהליך מקרי המקבל ערכים במרחב האוקלידי  \mathbb {R} ^{n} שהתפלגותו היא כשל תנועה בראונית, ומשפט הרציפות מבטיח כי מתוך התהליך המתקבל ממשפט ההרחבה ניתן לקבל תהליך שהוא אכן רציף. תכונה זו חיונית ביישומים מעשיים, שכן רציפות התהליך משקפת התנהגות חלקה של תופעות אקראיות לאורך זמן. בעולם האמיתי, התנועה הבראונית משמשת בתחומים מגוונים: בפיננסים היא מהווה בסיס למודלים כמו מודל בלאק ושולס לחישוב מחירי אופציות, שבהם הרציפות מייצגת תנודות מחירים ריאליסטיות. בפיזיקה, התהליך מתאר תנועת חלקיקים זעירים בסביבה נוזלית, כפי שנצפתה בניסויי תנועה בראונית קלאסיים.
אליפות צרפת הפתוחה 2015

| --- | --- |

פרסי התחרות
 ענף:  טניס 
 תקופת התחרות:  24 במאי 2015 – 7 ביוני 2015 (15 ימים) 
 מספר תחרות:  114 
 כספי זכייה:  28.028 מיליון אירו
 עיר מארחת:  אצטדיון רולאן גארוס 
 אצטדיון:  אצטדיון רולאן גארוס
 זוכה:  גברים:סטאן ואוורינקה (שווייץ) נשים:סרינה ויליאמס (ארצות הברית) זוגות גברים:איוואן דודיג (קרואטיה)/מרסלו מלו (ברזיל) זוגות נשים:בת'אני מאטק-סנדס (ארצות הברית)/לוציה שפרובה (צ'כיה) זוגות מעורבים:בת'אני מאטק-סנדס/מייק בריאן (ארצות הברית)
 אתר רשמי
 
 → אליפות צרפת הפתוחה 2014 אליפות צרפת הפתוחה 2016 ← 
 
 קואורדינטות:  48°50′50″N 2°14′57″E﻿ / ﻿48.847222222222°N 2.2491666666667°E﻿ / 48.847222222222; 2.2491666666667
 he
 
אליפות צרפת הפתוחה 2015 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-24 במאי והסתיימו ב-7 ביוני. זו הייתה האליפות ה-114 מאז ייסודה.
הפרסים

משתתפי תחרויות קיבלו את הפרסים הבאים (באירו):
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| בודדים | 1,800,000 | 900,000 | 450,000 | 250,000 | 145,000 | 85,000 | 50,000 | 27,000 |
| זוגות | 450,000 | 225,000 | 112,000 | 61,000 | . | 33,000 | 18,000 | 9,000 |
| זוגות מעורבים | 114,000 | 57,000 | 28,000 | 15,000 | . | . | 8,000 | 4,000 |

סך הפרסים היה 28.028 מיליון אירו.
התחרות > תחרות זוגות גברים

בתחרות השתתפו 64 זוגות. להלן הזוגות החזקות שזכו בדירוג:
בוב בריאן ומייק בריאן (ארצות הברית ארצות הברית), מנצחי תחרות בשנים 2003 ו-2013, הפסידו במשחק הגמר
ואשק פוספישיל (קנדה קנדה) וג'ק סוק (ארצות הברית ארצות הברית), הודחו ברבע הגמר
איוואן דודיג (קרואטיה קרואטיה) ומרסלו מלו (ברזיל ברזיל), ניצחו בתחרות
מרסל גרנולייס ומארק לופס (ספרד ספרד), הודחו בסיבוב הראשון
ז'אן-ז'וליין רוייר (הולנד הולנד) והוריה טקאו (רומניה רומניה), הודחו בחצי הגמר
סימונה בוללי ופאביו פוניני (איטליה איטליה), הודחו בחצי הגמר
מרצ'ין מטקובסקי (פולין פולין) וננד זימוניץ' (סרביה סרביה), הודחו ברבע הגמר
אלכסנדר פייה (אוסטריה אוסטריה) וברונו סוארס (ברזיל ברזיל), הודחו ברבע הגמר
רוהן בופנה (הודו הודו) ופלורין מרג'ה (רומניה רומניה), הודחו בסיבוב השלישי
דניאל נסטור (קנדה קנדה) ולאנדר פאיס (הודו הודו), הודחו בסיבוב השלישי
ג'יימי מארי (בריטניה בריטניה) וג'ון פירס (אוסטרליה אוסטרליה), הודחו בסיבוב השלישי
פבלו קואבס (אורוגוואי אורוגוואי) ודויד מררו (ספרד ספרד), הודחו בסיבוב השני
מרין דרגניה (קרואטיה קרואטיה) והנרי קונטינן (פינלנד פינלנד), הודחו בסיבוב השני
פייר-איג ארבר וניקולה מאי (צרפת צרפת), הודחו בסיבוב השלישי
גיירמו גרסיה-לופס (ספרד ספרד) ואדואר רוז'ה-ואסלין (צרפת צרפת), הודחו בסיבוב השלישי
חואן סבסטיאן קבל ורוברט פארה (קולומביה קולומביה), הודחו בסיבוב הראשון
מזוג מנצחי תחרות 2014 רק אדואר רוז'ה-ואסלין (צרפת צרפת) השתתף בתחרות. איוואן דודיג (קרואטיה קרואטיה) ומרסלו מלו (ברזיל ברזיל) נפגשו במשחק הגמר עם בוב בריאן ומייק בריאן (ארצות הברית ארצות הברית) וניצחו ב-3 מערכות.
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
מרטינה הינגיס (שווייץ שווייץ) וסניה מירזה (הודו הודו), הודחו ברבע הגמר
יקטרינה מקארובה וילנה וסנינה (רוסיה רוסיה), מנצחות תחרות 2012, הודחו בחצי הגמר
טימאה בבוש (הונגריה הונגריה) וכריסטינה מלדנוביץ' (צרפת צרפת), הודחו בסיבוב השני
שיה שוויי (טאיוואן טאיוואן) ופלאביה פנטה (איטליה איטליה), הודחו בסיבוב השלישי
גרביניה מוגורוסה וקרלה סוארס נבארו (ספרד ספרד), הודחו בסיבוב הראשון
ראקל קופס-ג'ונס ואביגייל ספירס (ארצות הברית ארצות הברית), הודחו בסיבוב הראשון
בת'אני מאטק-סנדס (ארצות הברית ארצות הברית) ולוציה שפרובה (צ'כיה צ'כיה), ניצחו בתחרות
קרולין גרסיה (צרפת צרפת) וקטרינה סרבוטניק (סלובניה סלובניה), הודחו בסיבוב השלישי
אנדראה חלבצ'קובה ולוציה הרדצקה (צ'כיה צ'כיה), מנצחות חרות 2011, הודחו בחצי הגמר
אלה קודריאבצבה ואנסטסיה פבליוצ'נקובה (רוסיה רוסיה), הודחו בסיבוב השני
צ'אן יונג-ז'אן (טאיוואן טאיוואן) וג'נג ג'יה (הרפובליקה העממית של סין הרפובליקה העממית של סין), הודחו בסיבוב השלישי
קייסי דלקואה ויארוסלבה שוודובה (קזחסטן קזחסטן), הפסידו במשחק הגמר
מיכאלה קרייצ'יק (הולנד הולנד) וברבורה סטריצובה (צ'כיה צ'כיה), הודחו ברבע הגמר
קארין קנאף ורוברטה וינצ'י (איטליה איטליה), הודחו בסיבוב השלישי
אנסטסיה רודיונובה וארינה רודיונובה (אוסטרליה אוסטרליה), הודחו בסיבוב השלישי
קלאודיה יאנס-איגנצ'יק (פולין פולין) ואנדראה קלפץ' (סלובקיה סלובקיה), הודחו בסיבוב הראשון
מזוג מנצחות תחרות 2014 רק שיה שוויי (טאיוואן טאיוואן) השתתפה בתחרות. במשחק הגמר בת'אני מאטק (ארצות הברית ארצות הברית) ולוציה שפרובה (צ'כיה צ'כיה) נפגשו עם קייסי דלקואה ויארוסלבה שוודובה (קזחסטן קזחסטן) וניצחו בשתי מערכות. באותה שנה הן ניצחו גם באליפות אוסטרליה הפתוחה.
התחרות > תחרות זוגות מעורבים

בתחרות השתתפו 32 זוגות. להלן הזוגות שזכו בדירוג:
סניה מירזה (הודו הודו) וברונו סוארס (ברזיל ברזיל), הודחו בסיבוב הראשון
בת'אני מאטק-סנדס ומייק בריאן (ארצות הברית ארצות הברית), ניצחו בתחרות
ילנה וסנינה (רוסיה רוסיה) וננד זימוניץ' (סרביה סרביה), הודחו בסיבוב הראשון
אנדראה חלבצ'קובה (צ'כיה צ'כיה) ומארק לופס (ספרד ספרד), הודחו בסיבוב הראשון
קרולין גרסיה (צרפת צרפת) ובוב בריאן (ארצות הברית ארצות הברית), הודחו בסיבוב הראשון
כריסטינה מלדנוביץ' (צרפת צרפת) ודניאל נסטור (קנדה קנדה), הודחו בסיבוב השני
טימאה בבוש (הונגריה הונגריה) ואלכסנדר פייה (אוסטריה אוסטריה), הודחו ברבע הגמר
מרטינה הינגיס (שווייץ שווייץ) ולאנדר פאיס (הודו הודו), הודחו בסיבוב השני
מנצחי תחרות 2014 אנה-לנה גרונפלד (גרמניה גרמניה) וז'אן-ז'וליין רוייר (הולנד הולנד) הודחו בסיבוב השני. בת'אני מאטק ומייק בריאן (ארצות הברית ארצות הברית) נפגשו במשחק הגמר עם הזוג הלא מדורג לוציה חרדצקה (צ'כיה צ'כיה) ומרצ'ין מטקובסקי (פולין פולין) וניצחו בשתי מערכות. למייק בריאן זה היה הניצחון השני בתחרות זוגות מעורבים ברולאן גארוס.
ישראל ברולאן גארוס

דודי סלע השתתף בתחרות הגברים. בסיבוב הראשון הוא ניצח ב-3 מערכות. בסיבוב השני הוא הודח על ידי ז'ו-וילפריד צונגה מצרפת לאחר הפסד ב-3 מערכות.
שחר פאר השתתפה בתחרות זוגות נשים לצד אניקה בק מגרמניה. בסיבוב הראשון הן ניצחו בשתי מערכות. בסיבוב השני הן נפגשו עם הזוג שהיה מדורג מס' 11 בתחרות והפסידו בשתי מערכות.
סטאן ואוורינקה, מנצח התחרות
סרינה ויליאמס, מנצחת התחרות
עבד אל-עזיז שאהין

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1941 כפר בשית
 פטירה:  28 במאי 2013 (בגיל 72 בערך) בית החולים שיפא, עזה
 מדינה:  הרשות הפלסטינית
 תפקיד:  שר האספקה
 תקופת כהונה:  16 במאי 1996 - 30 במרץ 2003
עבדול עזיז עלי עבדול עזיז שאהין, המכונה אבו עלי שאהין (בערבית: عبد العزيز شاهين ; 1941 - 28 במאי 2013), היה פוליטיקאי פלסטיני, קצין צבא וחבר בתנועת הפת"ח, ושר האספקה בממשלות הרשות הפלסטינית.
ביוגרפיה

שאהין נולד ב-1941 בכפר בשית במחוז רמלה. עם הקמת מדינת ישראל ב-1948, עזבה משפחתו את הכפר והתמקמה לבסוף בעזה. הוא התחנך בבתי הספר של אונר"א ברפיח ובח'אן יונס, והשלים את לימודי התיכון בשנת 1960. לאחר מכן נסע לעבוד בקטאר ובערב הסעודית.
לאחר מלחמת ששת הימים התנדב לפת"ח והגיע לשכם כדי לארגן בה התנגדות פלסטינית ולהקים מוקדי טרור, בתיאום עם ארגוני הטרור שהחלו להתגבש ברצועת עזה. ב-25.9.1967 נעצר כשברשותו חומרי נפץ ונשפט למאסר של 15 שנה על חברות בארגון טרור והחזקת נשק. הוא ריצה את מלוא מאסרו, ומתוכה שהה 12 שנה בבידוד, עד שחרורו בסוף 1982. במהלך 1970 הוביל שביתת רעב בכלא.
עם שחרורו נותר במעצר בית במשך כמה חודשים ברפיח, ואחר כך נותר להתגורר בעיר עד 1985, אז הוגלה על ידי ישראל לדרום לבנון, ומשם עבר לירדן. מירדן גורש לעיראק ומשם שב ללבנון, כשהוא ממלא תפקידים שונים בפת"ח לאורך השנים. לאחר חתימת הסכם אוסלו א' התירה לו ישראל לשוב לעזה.
שאהין מונה לשר האספקה בממשלתו השנייה של יאסר ערפאת ב-1996, והמשיך להחזיק באותו תפקיד גם בממשלות השלישית, הרביעית והחמישית של ערפאת. הוא היה חבר במועצה הלאומית הפלסטינית ובמועצה המחוקקת הפלסטינית בשנים 1996–2006, ובמועצה המהפכנית של הפת"ח (אנ') לאחר ועידת הפת"ח החמישית ב-1989.
בשנת 2000 תקף את ממשלתו של אהוד ברק והתבטא כי "אם ישראל לא תציית להחלטות הלגיטימיות הבינלאומית, יוביל הדבר להרחבת היקף הפיצוץ שיכלול מדינות רבות ברחבי העולם. ברק מיישם את מדיניות הליכוד ולכן לא יהיה בעתיד הקרוב הסכם שלום, אלא פיצוצים נוספים שיוציאו את הווירוס הפוליטי הזה מגבולותיו המוכרים בפלסטין... שהרי העולם הוא בסך הכל כפר אחד גדול".
בשנותיו האחרונות סבל ממחלה, ואושפז בבית החולים שיפא כשהוא בתרדמת, עד למותו ב-28 במאי 2013.
הערות שוליים

1 2 3 4 5  admin, عبد العزيز علي شاهين | أبو علي شاهين, ذاكرة وطن, ‏2019-09-20 (בערבית)
↑  ממשלתו השנייה של ערפאת
↑  עמדות פלסטיניות על רקע חידוש המו"מ, באתר ממרי
ספייטי דייבל קריק

| --- | --- |

הניקוז של ספייטי דייבל קריק אל נהר הדסון עם גשר הנרי הדסון (בחזית) וגשר ספייטי דייבל של מסילת הברזל ברקע מאחור.
 מידע כללי
 סוג:  נהר 
 מידע נוסף
 מדינות באגן הניקוז:  ארצות הברית 
 קואורדינטות:  40°52′30″N 73°55′05″W﻿ / ﻿40.875°N 73.918055555556°W﻿ / 40.875; -73.918055555556
 he
 
סְפָּיְיטִי דָיְיבֶל קריק (באנגלית: Spuyten Duyvil Creek) הוא שפך גאות ושפל קצר בעיר ניו יורק המחבר את נהר ההדסון אל תעלת השייט של הארלם ריבר ולאחר מכן אל הארלם ריבר עצמו. מפגש שלושת גופי המים:
ספייטי דייבל קריק;
תעלת השייט של ההארלם ריבר;
הארלם ריבר עצמו;
מפרידים בין האי מנהטן לברונקס ולשאר חלקי היבשת. כיום שלושת גופי המים הללו מחוברים יחדיו, ומהווים את החלק הצפוני של ההארלם ריבר והמצא מנהר הדסון. אך בעבר הרחוק היה הנחל נתיב מים מובהק וגועש בין נהרות ההדסון והארלם, ש"הורגע" בחפירת תעלת השייט המודרנית.
שכונת סְפָּיְיטִי דָיְיבֶל (אנ') של הברונקס שוכנת מצפון לספייטי דייבל קריק, ושכונת מרבל היל (אנ') הסמוכה של מנהטן, שוכנת מצפון לתעלת השייט.
גאוגרפיה היסטורית

ספייטי דייבל קריק היה במקור מצר גאות ושפל (אנ') צר, המחבר את נהר הדסון ממערב ואת ראש נהר הארלם ממזרח. שניהם ניזונו ממימי נחל טיבטס ברוק הזורמים דרומה מיונקרס דרך הברונקס. כשהגיעו המתיישבים ההולנדים הם מצאו את מי הגאות והשפל שלו סוערים וקשים לטיפול. למרות הגאות והשפל שלו, לא היה נתיב מים שניתן לשַיֵיט בו ולחבור באמצעותו אל ראש נהר הארלם, אשר זרם במסלול בצורת S מדרום מערב ולאחר מכן צפונה אל האיסט ריבר. צוקים תלולים לאורך המוצא של הספייטי דייבל קריק לנהר הדסון, מנעו שם כל אפשרות להקמת גשר, אך במעלה הזרם הוא הצטמצם לניקוז סלעי. לפני הפיתוח של הברונקס, הנחל ניזון מנחל טיבטס ברוק, שמתחיל ביונקרס, מחוז ווסטצ'סטר ומצטלב עם הנחל ברחוב 230 מערב המודרני. הנחל מסתיים כעת מעל פני הקרקע בתוך פארק ואן קורטלנד, ומתרוקן לתוך מערכת נהר הארלם במפעל בקרת זיהום המים של וורדס איילנד, באמצעות ביוב תת-קרקעי.
העדר אפשרות לשַיֵיט בבטחה אל ראש ההארלם ריבר מנהר הדסון דרך הספייטי דייבל, הביאו לידי כך שנדרשה חפירת תעלת שייט שתחבר בין הספייטי דייבל לראש ההארלם ריבר. לאחר ניסיונות מוקדמים של חפירת תעלה צרה שאפשרה מעבר לכלי שיט קטנים בלבד, החל חיל ההנדסה של הצבא, בסוף המאה ה-19, לשנות הן את הנחל, והן את אדמתו הסמוכה. בשנת 1876, בית המחוקקים של מדינת ניו יורק החליט על בניית תעלת השייט של נהר הארלם. כאשר זו הושלמה בשנת 1895, התעלה ניתקה את מרבל היל ממנהטן, שהפכה לאי עם הספייטי דייבל קריק בהיקף הצפוני שלו (ראו מפה משמאל ועוד בביאור להלן). הערוץ החדש קיצר למעשה את תוואי המים בין נהר ההדסון למצר לונג איילנד ב-22.5 קילומטרים.
מקור השם

השימוש המוקדם ביותר בשם "Spuyten Duyvil" היה בשנת 1653, במסמך של בעל הקרקע ההולנדי אדריאן ואן דר דונק (אנ') לחברת הודו המערבית ההולנדית. ניתן לתרגם צירוף זה "שטן מסתובב", או בצורה רופפת יותר כ"מערבולת השטן" או "מבול השטן", ו-Spui היא מילה הולנדית כוללת לשפך או מוצא של נחל או נהר. תרגומים ופירושים אלה, עולים בקנה אחד עם המתואר לעיל אודות המים הסוערים של הספייטי דייבל קריק בטרם נחפרה תעלת השייט.
גשרים

שלושה גשרים חוצים את ספייטי דייבל קריק:
גשר ספייטי דייבל – המערבי ביותר, וממוקם ממש על ממשק המים של נהר הדסון עם ספייטי דייבל קריק. זהו גשר מסילת ברזל של קו חברת הרכבות אמטרק בין תחנת פן לאולבני. הגשר הוא גשר נדנדה (אנ'), כשחלקו ניתן לסיבוב על ציר כדי לאפשר מעבר ספינות דרכו. הגשר נפתח בשנת 1900 ונושא מסילת רכבת אחת.
גשר הנרי הדסון – גשר אגרה מפלדה דו מפלסי הנושא את הנרי הדסון פארקווי (אנ') (כביש NY 9A). הגשר נפתח בשנת 1936.
גשר ברודוויי – גשר מעלית אנכי דו מפלסי, לתנועת הולכי רגל וכלי רכב באמצעות רחוב ברודוויי (US 9) במפלס התחתון, וקו 1 של הרכבת התחתית של ניו יורק במפלס העליון. הגשר הנוכחי, שהוא השלישי באתר, נפתח ב-1962. הגשר הראשון נפתח בשנת 1895 ומאוחר יותר הועבר לרחוב 207/פורדהאם רואד (אנ') על נהר הארלם, ונקרא גשר יוניברסיטי הייטס.
ביאורים

↑  התיעתוק על פי המקור כאן.
↑  השימוש במילה קריק באנגלית מתייחס לזרם מים טבעי, קטן יותר מאשר נהר, ולעיתים קרובות יובל לנהר, ובשימוש הבריטי: מפרץ קטן או מפרץ צר, שמשתרע פנימה ליבשת, יותר מאשר מפרץ רגיל. סימוכין ראו כאן.
↑  אין מונח מקביל בעברית ל"שפך גאות ושפל". יתרה מזאת, גם באנגלית לא נמצא הסבר למונח זה ברשת, רק דוגמאות שלא מלמדות דבר על הגדרת המונח. ראו למשל כאן. כך או אחרת, מדובר בשפך של נהר שמושפע באופן דרמטי למדי מתופעת גאות ושפל של גוף המים אליו הוא מתנקז.
↑  מצר גאות ושפל הוא מיצר המחבר בין שני אוקיינוסים או ימים שדרכו זורם זרם גאות. זרמי גאות ושפל הם בדרך כלל חד-כיווניים אך לפעמים דו-כיווניים. מיצרי גאות ושפל, למרות שהם דרכי ים צרים, מבחינה טכנית אינם נהרות. לעיתים קרובות הם ממקור טקטוני, בהם מתפתחים זרמים בגלל הפרשי גובה בין אגני המים בשני הקצוות. סימוכין ראו כאן.
↑  לצפייה במסלול המקורי של נחל טיבטס ברוק, והתנקזותו לספייטי דייבל קריק ראו כאן.
↑  לצפייה במפת אזור השפך להדסון ושכונת מרבל היל, כשהערוץ המקורי של ספייטי דייבל מסומן בקו מקווקו המקיף את שכונת מרבל היל, ראו כאן.
↑  לונג איילנד סאונד הוא למעשה מפרץ, המהווה מוצא לאוקיינוס האטלנטי, שספינות השטות לאורך ההדסון, יכולות באמצעות ניווט להארלם ריבר ומשם לאיסט ריבר להגיע למפרץ ומשם לאוקיינוס ולהפך. ראו מפת מיקום כללית כאן ומפה מפורטת יותר המראה את החיבור של ההדסון דרך ההארלם ריבר והאיסט ריבר לאוקיינוס דרך אותו מפרץ כאן.